Diari Oficial de la Generalitat Valenciana


Sumari del DOGV 8811, del 14-05-2020 (2020/3376)

Informe ambiental i territorial estratègic del Projecte de modificació del Plan de reforma interior de la unitat d'execució Germanies-2.1.
------------------------------------------------------------------------------------------------------------------------------------------

### Dades del document

Número de DOGV
:   8811

Data del DOGV
:   14-05-2020

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2020/3376


Data del document
:   08-05-2020

Organisme emissor
:   Ajuntament d'Ontinyent

Tipus de document
:   Anunci

Descriptors 

:   * Ontinyent
    * administració local
    * pla d'urbanisme

Informe ambiental i territorial estratègic del Projecte de modificació del Plan de reforma interior de la unitat d'execució Germanies-2.1. [2020/3376]  
De conformitat amb l'article 51.7 de la Llei 5/2014, de 25 de juliol, d'ordenació del territori, urbanisme i paisatge, de la Comunitat Valenciana, es publica l'informe ambiental i territorial estratègic del projecte de modificació del pla de reforma interior de la unitat d'execució Germanies-2.1, emés en sentit favorable per l'Ajuntament d'Ontinyent mitjançant el Decret d'Alcaldia número 1128/2020, de data 7 de maig de 2020, que diu literalment:  
  
«Aprovació informe ambiental i territorial estratègic del projecte de modificació del Pla de reforma interior de la unitat d'execució Germanies-2.1.  
  
Amb data 27 d'abril de 2020 s'ha emés un informe per l'enginyera municipal de medi ambient i el TAG de medi ambient, en l'expedient d'avaluació ambiental i territorial estratègica del projecte de modificació del Pla de reforma interior de la unitat d'execució Germanies-2.1, en el sentit següent:  
  
?Consideracions jurídiques  
El Reial decret legislatiu 7/2015, de 30 d'octubre, pel qual s'aprova el text refós de la Llei de sòl i rehabilitació urbana, estableix en l'article 22 que els instruments d'ordenació territorial i urbanística estan sotmesos a avaluació ambiental de conformitat amb el que preveu la legislació d'avaluació ambiental.  
L'avaluació ambiental estratègica és l'instrument de prevenció, establit en la Directiva 2001/42/CE, del Parlament Europeu i del Consell, de 27 de juny, per a la integració dels aspectes ambientals en la presa de decisions de plans i programes públics. Dita directiva s'incorpora al dret intern espanyol per mitjà de la Llei 21/2013, de 9 de desembre, d'avaluació ambiental, i al dret autonòmic per mitjà de la Llei 5/2014, de 25 de juliol, d'ordenació del territori, urbanisme i paisatge, de la Comunitat Valenciana.  
  
Òrgan ambiental municipal  
L'article 48.c de la LOTUP estableix que l'òrgan ambiental i territorial serà autonòmic amb caràcter general. No obstant això, amb la modificació operada per la Llei 10/2015, de 29 de desembre, de mesures fiscals, de gestió administrativa i financera i d'organització de la Generalitat, s'introdueix 3 supòsits on l'òrgan ambiental i territorial és l'ajuntament del terme municipal de l'àmbit del planejament objecte de l'avaluació ambiental, sense perjuí de l'assistència i cooperació de les diputacions provincials d'acord amb la legislació de règim local.  
  
Com que la LOTUP no concreta, en aquests casos, quin òrgan municipal és el competent per a realitzar l'avaluació ambiental i territorial estratègica, resulta aplicable el que disposa l'article 21.1.s de la Llei 7/1985, de 2 d'abril, reguladora de les bases del règim local, segons el qual la dita competència li correspondria a l'alcalde president.  
La modificació del pla de reforma interior de la unitat d'execució Germanies-2 es troba en el supòsit de l'apartat 1 de l'article 48.c per tractar-se d'una modificació de l'ordenació detallada de pla parcial avaluat ambientalment i que desenvolupen sòl urbà.  
  
  
Planejament vigent  
El planejament municipal vigent és el Pla general d'Ontinyent, aprovat definitivament el 10 d'abril de 2006, per la Comissió Territorial d'Urbanisme de València, publicat en el Butlletí Oficial de la Província de 22 de desembre de 2006. Aquest planejament va obtindre una declaració d'impacte ambiental positiva amb condicionants el 28 de novembre de 2005  
  
Documentació presentada  
La documentació objecte del present informe està integrada pel document per a l'avaluació ambiental territorial i estratègica. Compren el contingut mínim establit en l'article 50 de la LOTUP.  
Objecte i justificació  
L'Ajuntament d'Ontinyent va aprovar el 20.02.2008 el Pla de reforma interior de la unitat d'execució GER del sòl urbà residencial, que modificava alguns aspectes de l'ordenació del Pla general, sense afectar el sòl dotacional públic, tant pel que fa al viari com als espais lliures i equipaments.  
Sobre aquesta unitat d'execució es va aprovar un programa d'actuació integrada per a ser desenvolupat per gestió indirecta per l'empresa FBEX Promo Inmobiliaria, SL, en la condició d'agent urbanitzador. Aquesta adjudicació es va resoldre posteriorment com a conseqüència de la inactivitat i l'incompliment de les obligacions de desenvolupament urbanístic de la unitat per part de la citada entitat.  
L'objecte de la modificació del PRI que es planteja per Divergent 3000, SL, és, en línies generals, la divisió de la unitat d'execució que abraçava tot el sector i la seua divisió en dues unitats, proposant la programació de la primera, amb el nom UE GER-2.1. També es proposen altres ajustos que es detallen al document.  
La justificació del contingut de la modificació resulta de dos aspectes diferents:  
- Per un costat, la superfície de la unitat d'execució pot considerar excessiva respecte als ritmes desitjables de creació de sòl edificable en el nucli urbà d'Ontinyent, tenint en compte la conveniència d'optar per un model de desenvolupament contingut, que garantisca l'execució efectiva de l'obra urbanitzadora i evite l'aparició d'àrees urbanitzades en què no es produeix una resposta edificatòria en terminis raonables.  
  
- D'altra banda, la tipologia adoptada és homogènia i implica la vinculació necessària en una mateixa actuació edificatòria dels usos terciaris en planta baixa i els residencials, sense permetre en cap parcel·la formes més flexibles per a les instal·lacions terciàries.  
La conveniència de realitzar els canvis proposats es justifica en:  
1. Condicions de gestió de la urbanització.  
1.1. El procés d'urbanització s'ajusta als ritmes de creixement residencials habituals en la ciutat sense produir espais urbanitzats excessius, sense edificar durant llargs períodes de temps.  
1.2. La proposta de modificació de planejament es genera en el marc de la nova programació de sector pel sistema de gestió dels propietaris, com a ordenació urbanística per a la redacció per l'Ajuntament de les Bases de programació de la primera de les dues unitats d'execució resultants.  
1.3. La proposta de programació de la unitat d'execució es formula per l'empresa propietària de més del 80 % de la superfície de cada unitat d'execució així com del total del sector, segons acredita la distribució parcel·laria mostrada en un apartat anterior. Aquest fet garanteix així mateix la viabilitat i autonomia de l'actuació, abordada directament per la propietat que assumeix directament les obligacions financeres, tècniques i de gestió sense obligar el recurs de la gestió directa per l'Ajuntament ni a les tensions que pot generar una iniciativa empresarial exterior.  
1.4. La delimitació de les unitats d'execució és coherent amb la racionalitat de l'obra urbanitzadora, de manera que inclou en cada cas els terrenys de vials i zones verdes necessaris per a acabar trams viaris i espais lliures complets.  
  
2. Condicions materials de l'ordenació.  
2.1. Creació d'una peça de centralitat funcional a la zona oest del sector, permetent la implantació d'una edificació terciària de la mida i característiques adequades al seu paper de node de desenvolupament en aquesta àrea i complementant el paper del nou equipament públic previst. A més el sistema d'espais verds adjacents vincula directament el nou espai amb el front revalorat de la vora del riu Clariano.  
  
2.2. A més es millora la relació de l'edificació comercial amb el front del riu ampliant les voreres de la zona comercial mitjançant sengles espais lliures situats en el front de les parcel·les. Es creen també un seguit de petits espais lliures d'ús privat que permeten millorar les relacions entre les plantes baixes comercials i els vials adjacents.  
  
2.3. Finalment es dota d'un petit marge de flexibilitat a les plantes de les tres petites torres d'habitatges, permetent augmentar lleument els límits de la superfície ocupable sense incrementar l'edificabilitat.  
  
Consultes realitzades  
Per les característiques pròpies de la modificació plantejada, s'ha considerat consultar a la CHX, per afectar zona de policia del DPH, i a la DG de Territori, Urbanisme i Paisatge de la GV, en aquest cas sol·licitant expressament informe sobre la necessitat de realitzar estudi d'inundabilitat de conformitat amb el que preveu l'article 20 del PATRICOVA.  
  
  
Òrgan consultat Data consulta Data informe  
Direcció General de Territori, Urbanisme i Paisatge de la GV 11.04.2019  
reiterat el 25.09.2019 No emés  
Confederació Hidrogràfica del Xúquer 11.04.2019 28.10.2019  
  
  
La CHX presenta informe sobre l'afecció del planejament al domini públic hidràulic, la incidència en el règim de corrents i la disponibilitat de recursos hídrics.  
Pel que fa a les consideracions contingudes a l'esmentat informe, s'hauran de tindre en consideració abans de l'aprovació de l'instrument de planejament que desenvolupe la proposta.  
Justificació per a l'aplicació del procediment simplificat d'avaluació ambiental i territorial estratègica  
La modificació del PERI, per tractar-se d'una modificació menor del planejament municipal, supòsit inclòs en l'article 46.3 de la LOTUP, és objecte de procediment d'avaluació ambiental i territorial estratègica simplificat.  
Identificació i valoració de possibles efectes adversos sobre el medi ambient  
La modificació plantejada no estableix el marc per a projectes i altres activitats subjectes a avaluació d'impacte ambiental; no influeix en altres plans o programes; no és susceptible de generar problemes ambientals diferents dels ja previstos pel Pla General; no suposa augment d'emissions, empitjorament dels nivells de contaminació o canvis sobre els factors que afectarien el canvi climàtic sinó més aviat al contrari; no afecta elements del patrimoni natural; conserva i destaca diferents elements del patrimoni cultural; no afecta el paisatge ni cap espai protegit; minora la perillositat d'inundació a l'eliminar l'edificació prevista en la zona baixa de l'àmbit per a qualificar els terrenys com espais lliures; no té incidència en el model territorial vigent i no incompleix les determinacions legals vigents de qualsevol altra àrea afectada que poguera trobar-se sotmesa a algun tipus de protecció. Per tant, d'acord amb els criteris de l'annex VIII de la LOTUP, es pot determinar que la modificació del Pla especial de reforma de la unitat d'execució Germanies-2 no té efectes significatius sobre el medi ambient i el territori.  
  
  
Conclusions  
Analitzat l'esborrany de modificació del Pla especial de reforma de la unitat d'execució Germanies-2, i d'acord amb tot l'exposat, podem concloure que el procediment d'avaluació ambiental i territorial estratègica simplificat és suficient per a determinar que la modificació proposada no té efectes significatius sobre el medi ambient o territori.  
  
Proposem, per tant, resoldre favorablement l'informe ambiental i territorial estratègic.-  
  
Atés que l'article 51.7 de la LOTUP estableix que la resolució de l'informe ambiental i territorial estratègic emesa en el procediment simplificat es comunicarà a l'òrgan promotor i a l'òrgan substantiu, als efectes de continuar el procediment d'aprovació del pla o programa d'acord amb el capítol següent d'aquesta Llei o de la legislació sectorial corresponent, indicant que com es tracta d'una qüestió de planejament, s'entén d'interés general la continuïtat del procediment, segons la disposició addicional 3.4 del RD 463/2020, de 14 de març, pel qual es declara l'estat d'alarma per a la gestió de la situació de crisi sanitària ocasionada per la Covid-19.  
Fer constar igualment que aquesta resolució perdrà la seua vigència i cessarà en la producció dels efectes que li són propis si, una vegada publicat en el Diari Oficial de la Generalitat Valenciana, no s'haguera procedit a l'aprovació del pla o programa en el termini màxim de quatre anys des de la data de la publicació. En aquest cas, el promotor haurà d'iniciar novament el procediment d'avaluació ambiental i territorial estratègica simplificada de la proposta.  
De conformitat amb allò que disposa l'article 48.c, 50 i 51 de la Llei 5/2014, de 25 de juliol, de la Generalitat Valenciana, d'ordenació del territori, urbanisme i paisatge de la Comunitat Valenciana, i l'article 21.1.s de la Llei 7/1985, de 2 d'abril, reguladora de les bases del règim local, resolc:  
  
Primer  
Emetre informe ambiental i territorial estratègic favorable en el procediment simplificat d'avaluació ambiental i territorial estratègica del projecte de modificació del Pla de reforma interior de la unitat d'execució Germanies-2.1.  
  
Segon  
Continuar la tramitació del projecte de modificació del Pla de reforma interior de la unitat d'execució Germanies-2.1 d'acord amb la seua normativa específica.  
  
Tercer  
Publicar el present informe en el Diari Oficial de la Generalitat Valenciana, d'acord amb el que disposa l'article 51.7 de la LOTUP.»  
  
  
Ontinyent, 8 de maig de 2020.- L'alcalde: Jorge Rodríguez Gramaje.